**Berkek** adalah nama diberikan kepada mana-mana jenis burung randai dari kira-kira 26 spesies dalam tiga genera keluarga Scolopacidae. Burung jenis ini dicirikan oleh paruh yang sangat panjang, langsing, mata yang tinggi di kepala, dan buluan kripsis/penyamaran. Berkek *Gallinago* mempunyai taburan hampir di seluruh dunia, berkek *Lymnocryptes* hanya terhad di Asia dan Eropah dan berkek *Coenocorypha* hanya terdapat di pulau-pulau terpencil New Zealand. Keempat spesies berkek *Rostratulidae* tidak berkaitan erat dengan berkek tipikal, dan ditempatkan dalam keluarga mereka sendiri iaitu Rostratulidae.

Kelakuan
--------

Berkek memburu invertebrata dalam lumpur dengan gaya seperti "mesin jahit" menggunakan paruh panjang mereka. Sensitiviti paruhnya disebabkan oleh filamen kepunyaan pasangan saraf kelima, yang bergerak hampir ke hujung dan terbuka segera di bawah kutikula lembut dalam rangkaian sel; penyesuaian serupa dijumpai dalam burung kedidi; penyesuaian ini memberikan bahagian permukaan pramaksila seperti sarang lebah: dengan filamen ini burung dapat merasakan makanannya di lumpur tanpa melihatnya.

Diet
----

Berkek memakan terutamanya larva serangga. Mangsa invertebrata lain termasuk siput, krustasea, dan cacing. Paruh berkek membenarkan hujungnya tetap tertutup sementara berkek "menghirup" invertebrata.

Habitat
-------

Berkek dapat dijumpai dalam berbagai jenis tempat basah termasuk rawa, paya, padang rumput basah, sepanjang sungai, persisiran pantai, dan kolam. Berkek tidak menetap di kawasan dengan tumbuh-tumbuhan lebat, tetapi mencari kawasan rawa dengan sedikit rumput yang tidak rata untuk bersembunyi dari pemangsa.

Memburu
-------

Bagi jenaka memburu hendap yang menggunakan perkataan "snipe" untuk bukan bermaksud "berkek", lihat Memburu snipe.
Lukisan pemburu berlutut menembak sekumpulan burung yang terbang di atas rawa Gambaran pemburu hendap, oleh AB Frost
Penyamaran mungkin membolehkan berkek tidak dapat dikesan oleh pemburu di kawasan paya. Sekiranya berkek terbang, pemburu mengalami kesukaran menembak sayap kerana corak penerbangan burung yang tidak menentu. Kesukaran yang terlibat dalam memburu berkek menimbulkan istilah "*sniper*" yang bermaksud pemburu yang sangat mahir dalam menembak dan menyamar yang kemudian berkembang menjadi penembak tepat atau seseorang yang menembak dari lokasi yang tersembunyi.

Lihat juga
----------

* *Nemichthyidae*
* *Scolopax*

Nota kaki
---------

1. ↑   Rencana ini menggabungkan dan menterjemah teks dari penerbitan sekarang di domain awam: Newton, Alfred (1911). "Snipe". Dalam Chisholm, Hugh (penyunting). *Encyclopædia Britannica* (dalam bahasa Inggeris) (ed. ke-11). Cambridge University Press.
2. 1 2  "Wilson's Snipe, Life History, All About Birds - Cornell Lab of Ornithology".
3. ↑  "sniper (n.)". *Online Etymology Dictionary*. Dicapai pada 7 January 2017.
4. ↑  Palmatier, Robert Allen (1995). *Speaking of Animals: A Dictionary of Animal Metaphors*. Westport, Connecticut: Greenwood Publishing. m/s. 357. ISBN 0313294909.

Pautan luar
-----------

|  |  |
| --- | --- |
|  | Wikisumber mempunyai teks dari artikel di *Ensiklopedia Britannica* 1911 ***Berkek***. |

* Video berkek di Koleksi Burung Internet
*